ناتو، اؤتن هفته نوروئژده 8-17 نوامبر تاریخ‌لریندکی مانوردا پرزیدنتی رجب طیب اردوغان ایله مصطفی کمال آتاتورکو هدفه آلان حادثه‌لرله باغلی سوروشدورمانین داوام ائتدیگینی قید ائدرکن بیر "داها بئله بیر شئی باش وئرمه‌یه‌جک" آچیقلاماسینی وئریب.
ناتو باش کاتیبی یانس ایستولتنبرگ، تورکیه‌نین اعتراضینا سبب اولان مانور اسکاندالی‌‌نین آراشدیریلدیغینی و بئله بیر حادثه‌نین یئنی‌دن باش وئرمیه‌جگی باره‌ده تأمینات وئردیک‌لرینی سؤیله‌دی.
ناتو نیظامی مقام‌لاری‌نین حادثه‌نین آیرینتیلارینی آراشدیردیغینی قید ائدن استولتنبرگ،
من ده بئله بیر شئیین بیر داها تکرارلانماماسی اوچون پروسه‌دورلاری آراش‌دیریرام. هفته سونو پرزیدنتی اردوغانی آرایا‌راق، حادثه و سبب اولونان اینجیک‌لیک اوچون عذر ایستدیم؛ ناتو-نون نوروژ‌دکی حادثه‌نین سببکارلاری حاقیندا درحال حرکته کئچدیگی باره‌ده اونو معلوماتلاندیردیم" دئدی.
هالیفاکس اولوسلار آراسی امنیت فورومو زامانی باش قرارگاه باشقانی ژنرال حولوصی آکار و آوروپا بیرلیگی ناظیری و باشموذاکره‌جی عمر پولادلا ده گؤروشوب، عذر ایستدیگینی خاطیرلا‌دان استولتنبرگ، بنزر بیر حادثه‌نین باش وئرمیه‌جگی باره‌ده تأمینات وئردیگینی ایفاده ائتدی.
تورکیه ناتو-نون اؤنم‌لی بیر موتتفیقی اولدوغونو دئین استولتنبرگ،
تورکیه"، عراق و سوریه سرحدینده، ترورلا موباریزه‌ده اتفاقا موختلیف فورملاردا کؤمک ائدیر. عینی زاماندا روسیا سرحدینده قارا دنیزدکی فعالیتیمیزین اؤنملی بیر موتتفیق. دولاییسی ایله، تورکیه‌نین اتفاقا قاتیلماسینا بؤیوک دگر وئریریک. بو سببله بئله بیر حادثه‌نین یئنی‌دن باش وئرمیه‌جگینه امین اولمالیییق" دئدی.
نوروئژده کئچیریلن مانوردا باش وئرن قالماقالدا آتاتورک هدف کیمی سئچیلمیش، پرزیدنت رجب طیب اردوغانین دا سیمولاسیون-دا "دوشمن اؤلکه لیدرلری" یاخین موناسیبت قوردوغو و امکداش‌لیق ائتدیگی مساژی وئریلمیشدی.
